El Departament d'Agricultura, Ramaderia, Pesca, Alimentació i Medi Natural (DAAM) considera convenient fomentar les inversions necessàries per al compliment de les normes mínimes de benestar animal, així com la consecució dels objectius establerts a l'article 4.3 del Reglament (CE) núm. 1857/2006, de la Comissió, de 15 de desembre, sobre l'aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció agrícola, i pel qual es modifica el Reglament (CE) núm. 70/2001, que són la reducció dels costos de producció, la millora i la reorientació de la producció, la millora de la qualitat i la preservació i millora de l'entorn natural o de les condicions d'higiene o benestar animal.
Així mateix, l'article 4.5 de l'esmentat Reglament (CE) 1857/2006, de la Comissió, estableix que es poden concedir ajuts que permetin al beneficiari el compliment de normes mínimes de recent introducció sobre el medi ambient, higiene i benestar animal.
D'acord amb el Reglament 73/2009, del Consell, de 19 de gener de 2009, pel qual s'estableixen disposicions comunes aplicables als règims d'ajuts directes als agricultors, en el marc de la política agrícola comuna, la condicionalitat és el conjunt de requisits legals de gestió (directives i reglaments) en matèria de salut pública, zoosanitat, fitosanitat, medi ambient i benestar animal i les bones condicions agràries i mediambientals que han de complir els agricultors i/o ramaders.
A nivell de benestar animal, els requisits legals de gestió d'obligat compliment són: la Directiva 2008/120/CE, relativa a les normes mínimes per a la protecció dels porcs, i la Directiva 98/58/CE, relativa a la protecció dels animals en explotacions ramaderes.
Pel que fa a les explotacions porcines, a partir de l'1 de gener de 2013 s'han d'haver adaptat als requisits que marca el Reial decret 1135/2002, de 31 d'octubre, relatiu a les normes mínimes per a la protecció dels porcs.
Aquests ajuts s'ajusten al contingut de les directrius comunitàries sobre ajuts estatals al sector agrari i forestal 2007-2013 (2006/C 319/01), l'apartat 15 de les quals estableix que per ser considerats compatibles amb el mercat comú els ajuts han de constituir un factor d'incentivació a la persona beneficiària, i també respecten les limitacions establertes a l'apartat IV.A.1 i s'adapten al que disposa l'apartat IV.A.2 de les directrius esmentades.
Aquests ajuts estan sotmesos al Reglament (CE) núm. 1857/2006, de la Comissió, de 15 de desembre, sobre aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció agrícola, i que modifica el Reglament (CE) núm. 70/2001 (DOUE L-358, de 16.12.2006).
Per aquest motiu, s'ha comunicat a la Comissió Europea aquests règims d'ajuts, d'acord amb el que preveu l'article 20.1 de l'esmentat Reglament de la Comissió, i li ha estat assignat el número d'ajut XA-103/2010.
Les bases reguladores d'aquesta Ordre respecten el contingut essencial del règim d'ajuts comunicat a la Comissió i només introdueix certs aspectes relatius a la simplificació documental en el marc de l'aplicació de la Llei 11/2007, de 22 de juny, d'accés electrònic dels ciutadans als serveis públics.
Així mateix, es pretén que la finalitat dels ajuts tingui caràcter d'inversió per a les explotacions considerades microempreses, petites i mitjanes empreses (PIME), d'acord amb la definició establerta al Reglament (CE) núm. 800/2008, de la Comissió, de 6 d'agost, pel qual es declaren determinades categories d'ajut compatibles amb el mercat comú, en aplicació dels articles 87 i 88 del Tractat CE.
Per tot això, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Desenvolupament Rural, i en ús de les atribucions que m'han estat conferides,
Aprovar les bases reguladores dels ajuts consistents en la bonificació d'interessos dels préstecs destinats a auxiliar les inversions necessàries per al compliment de les normes mínimes, de recent introducció, en matèria de benestar animal, les quals es publiquen a l'annex d'aquesta Ordre.
S'entendrà com a normes de recent introducció les que es defineixen a l'article 2.10 del Reglament 1857/2006 de la Comissió, de 15 de desembre de 2006, sobre l'aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció de productes agrícoles i pel qual es modifica el Reglament 70/2001/CE.
2.1 Convocar els ajuts consistents en la bonificació d'interessos dels préstecs per a l'any 2012, d'acord amb les bases reguladores que s'aproven a l'article 1.
2.2 El termini per a la presentació de les sol·licituds serà d'un mes a comptar des de l'endemà de la publicació d'aquesta Ordre al Diari Oficial de la Generalitat de Catalunya.
2.3 El finançament dels ajuts per bonificar els interessos dels préstecs que s'estableixen en aquesta Ordre anirà a càrrec de la partida pressupostària AG02 D/470000100/6121/0000 dels pressupostos del DAAM per a l'any 2013, amb naturalesa de crèdit plurianual, per un import màxim de 4.000.000,00 d'euros.
2.4 L'òrgan competent per a la instrucció dels expedients serà el Servei d'Ajuts a la Competitivitat Agrària.
2.5 L'òrgan competent per dictar la resolució corresponent serà la persona titular de la Direcció General de Desenvolupament Rural.
2.6 Es crea una Comissió de valoració de les sol·licituds presentades constituïda pel subdirector o subdirectora general de Planificació Rural, el subdirector o subdirectora general de Ramaderia i el subdirector o subdirectora general d'Agricultura.
2.7 El termini màxim per emetre i notificar la resolució per escrit serà de quatre mesos, comptat a partir de la data en què finalitza el termini de presentació de sol·licituds.
Si en aquest termini no s'hagués dictat resolució expressa, s'entendrà que la sol·licitud ha estat desestimada per silenci administratiu.
2.8 Contra la resolució del director o directora general de Desenvolupament Rural, que posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural en el termini d'un mes comptat a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu es podrà interposar recurs d'alçada davant del conseller o la consellera d'Agricultura, Ramaderia, Pesca, Alimentació i Medi Natural en el termini de tres mesos a partir de la data en què s'exhaureix el termini per resoldre i notificar, tal com estableix l'apartat anterior.
2.9 Els ajuts concedits a les persones físiques per import superior a 3.000,00 euros i els ajuts concedits a persones jurídiques es faran públics al web http://www.gencat.cat/agricultura/ajuts/, fent ús dels mitjans electrònics establerts.
Els ajuts que superin els 3.000,00 euros es publicaran, a més, al Diari Oficial de la Generalitat de Catalunya (DOGC).
Aquests ajuts es regeixen pel que disposa el Reglament (CE) núm. 1857/2006, de la Comissió, de 15 de desembre, sobre l'aplicació dels articles 87 i 88 del Tractat CE als ajuts estatals a les petites i mitjanes empreses dedicades a la producció agrícola i pel qual es modifica el Reglament (CE) núm. 70/2001 (DOUE L 358, de 16.12.2006), i per tant la Comissió europea pot emetre una decisió per la qual tant les bases reguladores i la convocatòria com les resolucions de concessió es poden veure modificades, si s'escau, per adaptar-les als termes del pronunciament esmentat.
1.1 Establir una línia d'ajuts consistent en la bonificació d'interessos dels préstecs concedits per les entitats financeres, inclòs l'Institut Català de Finances, que hagin subscrit el conveni corresponent per fomentar inversions en explotacions agràries necessàries per al compliment de les normes mínimes, de recent introducció, en matèria de benestar animal.
1.2 Als efectes de l'aplicació d'aquesta línia d'ajuts en forma de bonificació dels interessos dels préstecs, únicament es finançaran les inversions que es realitzin en explotacions agràries de l'àmbit territorial de Catalunya, per tal d'adequar-se a la normativa de recent introducció en matèria de benestar animal.
Les inversions auxiliables són:
1.2.1 Adaptació dels espais per a truja o truja jove, segons s'estableix als articles 3.1.b) i 3.4 de la Directiva 2008/120/CE del Consell, de 18 de desembre de 2008, relativa a les normes mínimes per a la protecció dels porcs.
1.2.2 Adaptació de la superfície del terra en les explotacions porcines per tal que s'ajustin als requisits que estableix l'article 3.2 de la Directiva 2008/120/CE del Consell, de 18 de desembre de 2008, relativa a les normes mínimes per a la protecció dels porcs.
1.2.3 Altres inversions que sigui necessari realitzar en les explotacions ramaderes per tal d'adaptar-se a la normativa mínima de recent introducció en matèria de benestar animal que es publiqui fins a la data del termini de presentació de sol·licituds.
1.3 En cap cas són objecte d'ajut les actuacions iniciades amb anterioritat a la data de la sol·licitud d'ajut, o les que suposin una simple actuació substitutiva o de reposició d'altres existents, d'acord amb el que s'estableix a l'article 4.7.d) del Reglament CE núm. 1857/2006, de la Comissió, de 15 de desembre de 2006.
1.4 Tampoc es finançaran inversions que vulnerin qualsevol de les prohibicions o restriccions imposades als reglaments del Consell pels quals s'estableixin organitzacions comunes de mercat, fins i tot quan aquestes prohibicions i restriccions es refereixin únicament a l'ajut comunitari.
Podran ser beneficiàries d'aquests ajuts les persones físiques i jurídiques, titulars d'explotacions agràries, ubicades en l'àmbit de Catalunya, que reuneixin els requisits següents:
a) Tenir la condició de microempresa, petita i mitjana empresa (PIME) d'acord amb la definició establerta a l'annex I del Reglament (CE) núm. 800/2008, de la Comissió, de 6 d'agost, pel qual es declaren determinades categories d'ajut compatibles amb el mercat comú en aplicació dels articles 87 i 88 del Tractat CE (Reglament general d'exempció per categories) (DOUE núm. 30, de 31.1.2009).
b) En cas d'una persona física, estar donada d'alta al sistema especial per a treballadors per compte propi agrari del règim especial de treballadors autònoms de la Seguretat Social.
c) Complir les normes mínimes en matèria de medi ambient, higiene i benestar dels animals, d'acord amb el Reglament (CE) núm. 73/2009, del Consell, de 19 de gener, pel qual s'estableixen disposicions comunes aplicables als règims d'ajuts directes als agricultors en el marc de la política agrícola comuna i s'instauren determinats règims d'ajut als agricultors i pel qual es modifiquen els Reglaments (CE) núm. 1290/2005, (CE) núm. 247/2006, (CE) núm. 378/2007 i es deroga el Reglament (CE) núm. 1782/2003 (DOUE núm. 30, de 31.1.2009).
d) No trobar-se en situació de crisi d'acord amb la definició recollida a l'apartat 7 de l'article 1 del Reglament (CE) núm. 800/2008, de la Comissió, de 6 d'agost.
e) No estar pendent d'una ordre de recuperació arran una decisió prèvia de la Comissió que hagi declarat un ajut il·legal i incompatible amb el mercat comú.
f) No incórrer en cap dels supòsits de l'article 13 de la Llei 38/2003, de 17 de novembre, general de subvencions, ni de l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
g) En el cas d'explotacions porcines, s'han d'haver creat abans del dia 1 de gener de 2003, a excepció que les explotacions creades amb posterioritat al dia 1 de gener de 2003 es trobin afectades per noves normatives de recent introducció en matèria de benestar animal que es puguin publicar fins al termini de la presentació de les sol·licituds.
Per a la resta de les explotacions ramaderes, ser titular d'una explotació agrària que es veu afectada per normativa de recent introducció en matèria de benestar animal fins al termini de la presentació de les sol·licituds.
3.1 L'ajut consisteix en la bonificació dels interessos dels préstecs per les inversions necessàries per al compliment de les normes mínimes de recent introducció en matèria de benestar animal, sempre que no superin les intensitats previstes a l'article 4.2 del Reglament (CE) 1857/2006, de la Comissió, de 15 de desembre, sobre aplicació dels articles 87 i 88 del Tractat als ajuts estatals per a petites i mitjanes empreses dedicades a la producció agrícola, i que modifica el Reglament (CE) 70/2001 (DOUE L-358, de 16.12.2006).
3.2 La inversió auxiliable es calcularà en base als mòduls següents:
3.2.1 Per a l'adaptació d'explotacions de truges i cicle tancat:
a) les primeres 500 truges s'aplicarà el mòdul de 250,00 euros per truja;
b) de 501 a 1.000 truges s'aplicarà el mòdul de 175,00 euros per truja;
c) a partir de les 1.001 truges s'aplicarà el mòdul de 100,00 euros per truja.
3.2.2 Per a la resta d'explotacions ramaderes que es puguin veure afectades per normativa de recent introducció, el càlcul de la inversió auxiliable es basarà en les factures proforma de la inversió a realitzar.
3.4 L'import total de les subvencions atorgades no podrà ultrapassar la quantia màxima que s'estableix a la convocatòria.
3.5 Aquests ajuts se sotmeten al que disposa el Reglament (CE) núm. 1857/2006, de 15 de desembre, sobre l'aplicació dels articles 87 i 88 del Tractat CE als ajuts estatals a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001 (DOUE L 358, de 16.12.2006).
3.6 L'import màxim de l'ajut concedit a la persona beneficiària no haurà de superar els 400.000,00 euros durant un període de tres exercicis fiscals.
Aquest import podrà ascendir a 500.000,00 euros si la inversió que duu a terme la persona beneficiària s'efectua en una explotació agrària situada en una zona desfavorida o en una de les zones indicades a l'article 36.a) incisos i), ii) o iii) del Reglament (CE) núm. 1698/2005.
A efectes d'aquestes bases reguladores, es descomptaran del límit màxim d'ajut a concedir els imports percebuts per la persona beneficiària durant els tres darrers exercicis fiscals que estiguin subjectes a l'article 4 del Reglament (CE) núm. 1857/2006, de 15 de desembre de 2006.
3.7 Els interessos bonificats constituiran l'import de l'ajut objecte d'aquestes bases reguladores.
Aquesta quantia es determinarà calculant l'equivalent de subvenció brut segons preveu la normativa comunitària a la Comunicació de la Comissió relativa a la revisió del mètode de fixació dels tipus de referència i actualització (DOUE C 14, de 19.1.08).
La intensitat bruta de l'ajut, és a dir, sense descomptar els impostos, no podrà superar el 75% de les inversions auxiliables en les zones desfavorides o en una de les zones indicades a l'article 36.a), incisos i), ii) o iii), del Reglament (CE) núm. 1698/2005, ni el 60% en la resta de zones, d'acord amb el que estableixen l'article 4.2.e) i 4.2.b) del Reglament (CE) núm. 1857/2006.
3.8 La bonificació d'interessos dels préstecs per fomentar les inversions necessàries per al compliment de les normes mínimes de recent introducció en matèria de benestar animal concedits per les entitats financeres, inclòs l'Institut Català de Finances, que hagin subscrit el conveni corresponent se sotmet a les condicions següents:
a) Import del préstec: la quantia màxima del préstec atorgat serà de fins al 100% de la inversió auxiliable, del qual se'n bonificarà el 100% dels interessos, d'acord amb l'euribor existent en la data de la resolució d'aquests ajuts, amb una inversió màxima de 360.000,00 euros per beneficiari/ària i any en el cas del bestiar porcí.
b) Tipus d'interès: euribor + 4.
c) Termini d'amortització: la persona beneficiària haurà de retornar, únicament i de manera íntegra, l'import prestat, en quotes mensuals, durant un període de:
c.1) 7 anys de termini de préstec amb 1 de carència d'amortització, inclòs en el termini, quan l'import del préstec sigui inferior a 60.000,00 euros, i
c.2) 10 anys de termini de préstec amb 2 de carència d'amortització, inclosos en el termini, quan l'import del préstec sigui igual o superior a 60.000,00 euros.
La persona beneficiària podrà retornar anticipadament l'import pendent i cancel·lar totalment o parcialment el préstec.
En aquest cas, es procedirà a reintegrar la part proporcional d'ajuts corresponent a la bonificació d'interessos no meritats en el moment de l'amortització anticipada.
e) Quotes d'amortització del capital constants, de manera que les quotes comprensives d'interessos i amortització de capital siguin decreixents.
f) Garanties: el que estableixi l'entitat.
g) Comissions: comissió d'obertura del 0,75% de l'import formalitzat.
Sense comissió d'estudi ni d'amortització parcial anticipada i/o cancel·lació.
h) Percentatge de bonificació: 100% dels interessos d'acord amb l'euribor existent en la data de la resolució d'aquests ajuts.
i) Data límit de formalització del préstec: 31 de desembre de 2012.
—4 Criteris d'atribució i prioritats
4.1 L'import total dels ajuts aprovats no podrà superar la quantia màxima prevista a la convocatòria.
En cas que es doni aquest supòsit, les sol·licituds s'atendran d'acord amb les prioritats que s'estableixen a continuació:
1r) Beneficiaris als quals se'ls va concedir el préstec per fomentar les inversions necessàries per al compliment de les normes mínimes de recent introducció en matèria de benestar animal a l'anterior convocatòria, però que no van poder formalitzar l'aval.
2n) Les inversions necessàries per adequar les explotacions de truges i cicle tancat a la normativa en matèria de benestar animal de recent introducció.
3r) La resta de les explotacions agràries que s'hagin d'adequar a normativa en matèria de benestar animal de recent introducció.
4.2 En cadascun dels apartats anteriors, es prioritzaran:
1r) Ser jove agricultor, és a dir, tenir menys de quaranta anys d'edat i divuit anys complerts en la data de sol·licitud d'aquest ajut i que faci menys de 5 anys des de la seva instal·lació.
2n) Tenir un contracte global d'explotació vigent.
4.3 En cas de manca de disponibilitat pressupostària en alguna de les prioritats de l'apartat 4.1 anterior, es reduirà proporcionalment la quantia de l'ajut entre les persones beneficiàries de la prioritat afectada.
—5 Concurrència amb altres ajuts
Els ajuts que estableix aquesta Ordre són compatibles amb qualsevol altre ajut públic concedit amb les mateixes finalitats, amb independència de la procedència dels fons amb què es financin.
No obstant això, els imports i percentatges de la totalitat dels ajuts concedits per a la mateixa finalitat no podran superar els límits establerts pel Reglament (CE) núm. 1698/2005, del Consell, de 20 de setembre, i el Reglament (CE) núm. 1857/2006, de la Comissió, de 15 de desembre.
6.1 Les sol·licituds d'ajut es presentaran en imprès normalitzat, que es podrà obtenir a qualsevol de les dependències del DAAM o al web http://www.gencat.cat/agricultura/ajuts/, s'adreçaran a la Direcció General de Desenvolupament Rural i es presentaran a les oficines comarcals o als serveis territorials del DAAM, preferentment, sens perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, del 3 d'agost, en el termini màxim que es determina a la convocatòria.
6.2 Amb les sol·licituds s'adjuntarà la documentació justificativa del compliment dels requisits que preveu aquesta Ordre i que es relaciona a continuació.
No caldrà presentar la documentació que s'hagi aportat anteriorment al DAAM i de la qual no hagin variat les dades i continuïn vigents.
En els casos que s'iniciï el procediment administratiu en una oficina del DAAM diferent d'aquella on es va presentar la documentació, caldrà que s'indiqui a l'imprès de sol·licitud en quin procediment, campanya o any i unitat del DAAM es va aportar:
a) Verificació de les dades d'identitat de la persona sol·licitant o de qui la representi mitjançant DNI/NIF/NIE o altre document que l'acrediti, si escau, en cas de no haver autoritzat el DAAM a obtenir aquesta informació, d'acord amb el que estableix l'article 6.4.
Si aquesta documentació està disponible al Registre d'entitats jurídiques o al Registre de cooperatives, el DAAM ho verificarà d'ofici.
d) Les entitats hauran de presentar, si escau, un certificat actualitzat de la inscripció al registre corresponent.
En cas que sigui un registre gestionat pel DAAM, no caldrà aportar aquesta documentació.
Si aquesta informació està disponible al Registre d'entitats jurídiques o al Registre de cooperatives, el DAAM ho verificarà d'ofici.
f) Memòria detallada de l'actuació a realitzar, amb el pressupost total previst així com factures proforma i, si s'escau, plànols i croquis detallats.
g) Factura/es proforma amb el preu net, sense IVA.
En cas que la despesa subvencionable superi la quantia de 50.000,00 euros de cost per execució d'obra, o de 18.000,00 euros en el supòsit d'altres tipus de contractes, la persona beneficiària ha de presentar tres ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, excepte que per les característiques especials de les despeses subvencionables no hi hagi al mercat un nombre suficient d'entitats que el subministrin o prestin.
En cas que no es triï l'oferta més econòmica o que al mercat no hi hagi un nombre suficient de proveïdors, cal presentar una memòria explicativa que ho justifiqui.
h) Documentació acreditativa del compliment de les normes mínimes mediambientals, d'higiene i benestar animal, mitjançant la presentació de l'autorització, llicència o comunicació ambiental, el pla de dejeccions ramaderes i el llibre de gestió de dejeccions ramaderes o el pla i el llibre de gestió de fertilitzants nitrogenats, si escau.
En cas que el DAAM disposi d'aquesta documentació actualitzada no caldrà aportar-la.
6.3 L'imprès de sol·licitud inclourà les declaracions responsables que es relacionen a continuació, i que la persona beneficiària haurà de ratificar mitjançant la signatura de la sol·licitud.
a) Que no està sotmès a les causes que impedeixen adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002 pel qual s'aprova el Text refós de la Llei de finances públiques de Catalunya.
b) Si escau, descripció dels ajuts i les subvencions que hagi sol·licitat i/o obtingut amb la mateixa finalitat, amb indicació de la procedència, l'import i la data de concessió.
Separadament, també s'hauran de fer constar altres ajuts a la inversió en explotacions agràries concedits a la persona beneficiària durant els tres darrers anys que estiguin subjectes a l'article 4 del Reglament (CE) núm. 1857/2006.
c) Compliment de la quota de reserva per a la integració social de les persones discapacitades que estableix la legislació vigent, si escau.
d) Que el compte corrent que figura a la sol·licitud i on s'ha d'ingressar l'import de l'ajut pertany a la persona beneficiària de l'ajut.
e) Que l'empresa sol·licitant té la condició de microempresa, petita o mitjana empresa (PIME) d'acord amb la definició establerta a l'annex I del Reglament (CE) 800/2008, de la Comissió, de 6 d'agost.
Així mateix, que l'empresa no es troba en situació de crisi d'acord amb la definició inclosa a l'article 1.7 del mateix Reglament (CE) núm. 800/2008, de 6 d'agost.
f) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
g) L'imprès de sol·licitud també inclourà els compromisos i les obligacions que ha de complir la persona beneficiària, establerts a l'apartat 7 d'aquestes bases.
h) No haver rebut ajuts que hagin estat declarats il·legals o incompatibles per la Comissió Europea, o en el seu cas, si havent rebut aquests ajuts han procedit al seu reemborsament o pagament en un compte bancari bloquejat.
i) Sobre la conformitat de les còpies que hagi aportat en qualsevol fase del procediment amb l'original corresponent.
6.4 La presentació de l'ajut per part de la persona interessada comportarà l'autorització al DAAM per obtenir els certificats o verificar les dades necessàries per a la tramitació de l'ajut, a emetre per altres administracions o entitats públiques.
Si la persona sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o certificats corresponents.
—7 Compromisos i obligacions de les persones beneficiàries
Les persones beneficiàries han de complir les obligacions i els compromisos que es relacionen a continuació, els quals s'han d'acceptar expressament mitjançant la sol·licitud:
7.1 No haver realitzat la inversió susceptible de ser subvencionada abans de la sol·licitud.
7.2 Estar al corrent de les obligacions tributàries amb l'Agència Estatal d'Administració Tributària i socials amb la Seguretat Social, així com no tenir deutes de cap tipus amb la Generalitat de Catalunya.
7.3 Facilitar tota la informació que els requereixi el DAAM, la Intervenció General de la Generalitat de Catalunya, la Sindicatura de Comptes o altres òrgans competents, així como sotmetre's a les actuacions de control corresponents, d'acord amb el que estableixen el Decret legislatiu 3/2002, de 24 de desembre, i la Llei 38/2003, general de subvencions.
7.4 Les persones beneficiàries dels ajuts adquireixen el compromís de mantenir les condicions per les quals es va concedir aquest ajut, durant cinc anys a partir de la data de la resolució de concessió.
7.5 L'incompliment del compromís anterior adquirit amb la concessió de l'ajut pot comportar deixar-lo sense efecte i el reintegrament de les quantitats percebudes, a excepció dels casos de força major.
8.2 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
8.3 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació de fons, d'acord amb els criteris d'atribució i prioritats establerts en l'apartat 4 d'aquestes bases reguladores.
8.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
8.5 A les resolucions hi figuraran, com a mínim, les condicions que haurà de complir la persona beneficiària, l'import d'ajut concedit, el termini d'execució de les actuacions, així com la naturalesa d'ajut d'estat de l'ajut amb esment exprés al Reglament (CE) 1857/2006, que regeix aquest règim d'ajuts, juntament amb el títol i la referència de publicació en el DOUE, i la procedència dels fons amb els quals es finança l'ajut.
8.6 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o per una decisió de l'Administració, i especialment es pot modificar com a conseqüència del pronunciament de la Comissió Europea sobre l'adequació o la compatibilitat del règim d'ajuts a la normativa comunitària.
En cas que es produeixin modificacions a les inversions previstes en la memòria o en el projecte aprovat cal que la persona beneficiària de l'ajut presenti de nou una memòria o un projecte complementari alternatiu, llevat que l'òrgan competent per resoldre reconegui implícitament la validesa tècnica i econòmica de les inversions executades.
En aquest cas serà suficient la certificació de la realització de les inversions que hagi expedit l'òrgan esmentat.
En tot cas, cal que la persona beneficiària comuniqui al DAAM la seva intenció de realitzar canvis en el projecte aprovat, amb anterioritat a la realització efectiva.
En cas de variacions en relació amb les quals l'òrgan competent hagi d'emetre una resolució que les accepti o denegui, els canvis proposats respecte del projecte aprovat s'hauran d'ajustar a la legalitat vigent i a la idoneïtat tècnica.
—10 Justificació, certificació de les actuacions i pagament
10.1 Les persones beneficiàries han de realitzar les actuacions objecte dels ajuts i justificar-les en el termini màxim d'un any des de l'endemà de la notificació de la resolució de concessió de l'ajut, sempre i quan les actuacions s'iniciïn abans de l'1 de gener de 2013, data límit per al compliment de la Directiva 2008/120/CE del Consell, de 18 de desembre de 2008, per la qual s'estableixen les normes mínimes de protecció dels porcs, la qual cosa s'ha d'acreditar mitjançant les factures i els justificants de pagament corresponents.
Així mateix, les persones beneficiàries han de posar en coneixement del DAAM la finalització de les actuacions, a fi que es pugui procedir a la certificació i la comprovació dels imports de les actuacions per a les quals s'ha proposat concedir el crèdit corresponent.
10.2 L'òrgan competent per resoldre pot autoritzar ampliacions del termini atorgat per realitzar les actuacions subvencionades, únicament en casos degudament acreditats, i amb la sol·licitud prèvia de la persona interessada.
La sol·licitud d'ampliació de termini presentada s'ha d'efectuar abans dels dos darrers mesos del termini de justificació.
En tot cas, la decisió sobre l'ampliació s'ha de produir dins el termini per realitzar l'actuació subvencionada, i en cas que es concedeixi l'ampliació del termini, aquest no podrà excedir de la meitat del termini inicialment concedit per realitzar les adquisicions.
10.3 Els serveis competents del DAAM verificaran i comprovaran sobre el terreny les inversions i/o actuacions realitzades, garantiran l'aplicació dels dispositius adients per al control i la supervisió de l'aplicació correcta dels ajuts concedits, així com l'existència de les llicències, els permisos i la inscripció als registres relatius a l'actuació subvencionada i el correcte compliment de la Directiva 2008/120/CE, i/o la Directiva 1999/74/CE, i la Directiva 98/58/CE, un cop finalitzada la inversió.
10.4 El pagament de l'ajut es realitza amb una certificació prèvia dels serveis competents del DAAM segons la qual es compleixen els requisits per ser beneficiari de l'ajut.
10.5 La persona beneficiària haurà d'aportar en el moment de la certificació la còpia de la llicència municipal d'obres expedida i liquidada d'acord amb el cost d'execució d'obra sol·licitada o bé certificat de l'ajuntament, acreditatiu de la seva exempció.
10.6 Les persones beneficiàries hauran de justificar l'import total de la despesa aprovada per la qual va sol·licitar l'ajut, mitjançant documents originals, de les factures o documents comptables de valor probatori equivalent, així com dels justificants de pagament, ja sigui xec nominatiu, transferència bancària o altres d'igual validesa com l'extracte bancari que justifiqui el pagament.
Els justificants han d'indicar, amb tota claredat, a quins conceptes del pressupost presentat amb la sol·licitud es refereixen.
10.7 Per justificar l'actuació subvencionable, les persones beneficiàries hauran de presentar la documentació següent:
10.7.1 Les factures originals i còpies de la inversió subvencionada i els justificants de pagament corresponents.
10.7.2 Compte justificatiu, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/.
10.7.3 Memòria justificativa, d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/agricultura/ajuts/guiajustificacio/.
10.8 El pagament de les bonificacions del tipus d'interès es realitzarà per l'import de tot el període a l'entitat financera amb la qual s'hagi subscrit el préstec, d'acord amb el conveni signat a què fa referència l'apartat 3.8 d'aquestes bases reguladores, per tal que es descompti directament del capital pendent de devolució que ha de pagar la persona beneficiària.
10.9 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DAAM a què es refereix l'apartat 6.4.
10.10 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que s'estableix en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
—11 Invalidació de la resolució d'autorització de concessió i reintegrament de les quantitats percebudes indegudament
11.1 Són causes de nul·litat de la resolució d'autorització de concessió les que estableix l'article 36 de la Llei 38/2003, de 17 de novembre.
11.2 També caldrà reintegrar les quantitats percebudes i l'interès de demora corresponent des del moment de l'atorgament de l'ajut fins a la data en què s'acordi el reintegrament, en els casos que estableixen l'article 37 de la Llei 38/2003, de 17 de novembre, i l'article 99 del Decret legislatiu 3/2002, de 24 de desembre.
Així mateix procedirà el reintegrament en el cas d'una decisió de la Comissió Europea que declari la incompatibilitat del règim d'ajuts amb la normativa comunitària.
11.3 El reintegrament de les quantitats percebudes indegudament es regeix pel que disposa el Decret legislatiu 3/2002, de 24 de desembre, i per allò que resulti aplicable de la Llei 38/2003, de 17 de novembre, i les normes de desplegament.
El procediment de reintegrament es regeix per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que s'estableix a normativa aplicable en matèria de subvencions.
El DAAM té la facultat d'inspeccionar i controlar la destinació dels ajuts a què fa referència aquesta Ordre, així com el compliment de les condicions generals i particulars de l'ajut, els requisits, compromisos i, en general, de les finalitats per les quals fou concedida, establerts en aquestes bases reguladores.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.